
Ministru kabineta noteikumi Nr. 27
Rīgā 2025. gada 14. janvārī (prot. Nr. 2 12. §)
Grozījumi Ministru kabineta 2019. gada 26. februāra noteikumos Nr. 97 "Zirgu snieguma pārbaudes kārtība, kā arī kārtība zirgu dalībai sacensībās"
Izdoti saskaņā ar Dzīvnieku audzēšanas un ciltsdarba likuma
13. panta pirmo un trešo daļu
· Izdarīt Ministru kabineta 2019. gada 26. februāra noteikumos Nr. 97 "Zirgu snieguma pārbaudes kārtība, kā arī kārtība zirgu dalībai sacensībās" (Latvijas Vēstnesis, 2019, 42. nr.) šādus grozījumus:
· 1. Izteikt 5. punktu šādā redakcijā:
· "5. Zirgu snieguma pārbaudes datus reģistrē fiziska persona (turpmāk – vērtēšanas eksperts), kura ir saņēmusi zirgu vērtēšanas sertifikātu atbilstoši normatīvajiem aktiem par izglītības un profesionālās kvalifikācijas prasībām fiziskajām personām, kas nodarbojas ar lauksaimniecības dzīvnieku vērtēšanu, snieguma pārbaudi un pārraudzību, mākslīgo apsēklošanu, fertilizāciju in vitro un embriju pārnešanu, šo personu apmācības kārtību, kā arī attiecīgo sertifikātu un apliecību izsniegšanas, apturēšanas, anulēšanas un atsaukšanas kārtību."
· 2. Izteikt 7. punktu šādā redakcijā:
· "7. Biedrība katru gadu līdz 1. martam Lauku atbalsta dienestā (turpmāk – dienests) iesniedz šo noteikumu 6. punktā minēto snieguma pārbaudes datu apkopojumu par iepriekšējo snieguma pārbaudes gadu."
· 3. Izteikt 8. punktu šādā redakcijā:
· "8. Dienests pēc šo noteikumu 7. punktā minēto snieguma pārbaudes datu apkopojuma saņemšanas to mēneša laikā ievieto savā tīmekļvietnē."
· 4. Izteikt 9.1. apakšpunktu šādā redakcijā:
· "9.1. iegūt informāciju par vērtējamā zirga izcelsmi, tostarp no dienesta lauksaimniecības dzīvnieku, ganāmpulku un novietņu reģistra, kas ir valsts informācijas sistēmas "Lauku atbalsta dienesta informācijas sistēma" sastāvdaļa;".
· 5. Izteikt 20. punktu šādā redakcijā:
· "20. Organizācija katru gadu līdz 1. maijam sagatavo un nosūta dienestam šo noteikumu 17. punktā minēto sacensību sarakstu. Sacensību sarakstā norāda jāšanas disciplīnu, sacensību skaitu un datumu."
· 6. Izteikt 21. punktu šādā redakcijā:
· "21. Dienests pēc sacensību saraksta saņemšanas to ievieto Latvijas Atvērto datu portālā data.gov.lv, savā tīmekļvietnē, kuras adrese ir norādīta Valsts digitālās attīstības aģentūras pārziņā esošajā valsts pārvaldes pakalpojumu katalogā, kā arī nodrošina šīs informācijas ievietošanu Eiropas Komisijas izveidotajā tīmekļvietnē, norādot hipersaiti uz dienesta tīmekļvietni."

